Hamningberg kapell

Hamningberg kapell er en langkirke i tre fra 1949 i Båtsfjord kommune. Kirken har 140 sitteplasser.

Hamningberg kapell var det første kirkebygget som ble gjenreist i Finnmark etter nedbrenningen av store deler av fylket under krigen. Det lå tidligere et bedehus i bygden. Dette ble okkupert under krigen og brant ned i 1943, urelatert til den senere nedbrenningen av fylket. 

Penger til å reise kapellet kom i hovedsak fra givere i USA, en bedehusforening i bygden samt andre private givere. Noe kom også fra det offentlige. 

Innvielsen 12. juni 1949 ble gjort av fylkesprost Alf Wiig. Også prestene i Vardø, Sør-Varanger, Tana, Nesseby, Berlevåg og Båtsfjord deltok i seremonien.

Inventar
Altertavle
Altertavlen kommer fra det gamle bedehuset og viser Jesus i Getsemane. Bildet er malt av E. Wilsgaard.

Liturgiske kar
Altersølvet ble gitt i gave til det nye kapellet fra «brøders hjælp», en gruppe svenske prester. Dåpsfatet er i tinn og kommer fra det gamle bedehuset, mens dåpsmuggen i tinn er en gave til den nye kirken.

Teppe
I koråpnigen henger et husflidteppe som ble skaffet av penger gitt i gave fra en menighet i Brooklyn, USA.

Kirkeklokke
Kirkeklokken kommer opprinnelig fra det gamle bedehuset.

Litteratur
 Hamningberg kapell 70 år 1949-2019, Brosjyre fra kapellet.

Eksterne lenker 
 
 
  Kirker i Norge (Kirchen in Norwegen)

Kirker i Båtsfjord
Kulturminner i Båtsfjord
Norske kirker fra 1949
Byggverk tegnet av Sverre Poulsen
Kirker i Varanger prosti